medieval-data/medieval-latin-ner-HOME-Alcar huggingface dataset:
Notum sit cunctis fidelibus quod ego Hugo Fortuna , pro anime mee meorumque antecessorum animarum remedio , Deo et Beate Marie Molismensis ecclesie do et concedo terragium de Fagineo juxta villam Artunnacum sito , et quicquid in finagio ville ejusdem habeo , laude et ammonicione domni Gosberti de Merlennaco de cujus casamento in feodo ipse tenebam , ac filie mee consensu necnon mariti sui Bovonis . Hoc autem donum factum est per manus domni Rotberti Molismensis abbatis , hoc etiam pacto quod , quando seculum relinquere voluero , in eadem ecclesia receptus monachus efficiar . Quod si in domo propria obiero , ibi me fratres Molismenses requirent , et corpus meum deferent apud Molismum , in cimiterio Sancte Dei genitricis Marie sepeliendum . Hujus doni testes sunt idonei : ex parte domni abbatis : Hato capellanus , Petrus de Pontesia , Rainerius et Henricus famuli abbatis , Rollanus et Garinus de Colanz ; ex parte Hugonis , Hugo Lanvaz , Herbertus de Firmitate , Gauterius Justarius et Johannes frater ejus .
Presencium et successorum memorie presentis scripti cyrographo commendamus , qua racione a Walanno porcionem quam in molendinis nostris qui Beate Marie dicuntur obtinebat , habuerimus . Contigit namque fratrem nostrum Petrum de Monte Regali , tunc temporis prepositum , fratre Gosberto de Mosa presente et adjuvante , certis ex causis hunc impeciisse Walannum . Qui , Deum non timens , hominem non veritus , in eundem Gosbertum impetu facto , quod utique porcio sacrilegii est , monachum gladio percussit . Postmodum autem satis devote penitens et , quomodo vel qualiter in graciam redire posset , omnimodis elaborans , partem quam in prefatis molendinis , ut dictum est , obtinebat , tum pro reatus sui satisfactione , tum pro anime salute nobis contulit . Sed et venerabilis pater noster Girardus , caritatis non oblitus , eidem Walanno libras quatuor et dimidiam domum , quam ejusdem mater nobis contulerat , vice digne retributionis donavit ; concessit etiam hac de causa ut quicquid Guiardus de Leesma , cujus filiam , ancillam nostram , sibi in matrimonium adsumpserat , ei de suis possessionibus deinceps largiretur vel jam largitus fuerat , quoad viveret , libere ac quiete teneret : tali siquidem pacto , ut post ejusdem Walanni decessum filiis suis , de ancilla nostra habitis , ad partem nostram attinentibus , ea nimirum , que ex predicti Guiardi munere erat , videlicet cum dimidia domo quam , sicut premisimus , ipsius Walanni mater nobis in elemosinam dederat , remaneret hereditas . Hoc autem in communi capitulo sub fidelium testium astipulatione fideliter firmiterque sancitum est . Ex parte domni abbatis testes fuerunt idonei : Hugo major , Garinus ejus filius , Hulricus nepos suus ; ex parte Walanni , Johannes ejus frater , Olivarius miles de Lesinis , Johannes de Rocha . Verum ipse Walannus , prout fieri solet , ad hujus doni confirmationem librum de manu sua super altare posuit .
Notum habeant tam futuri quam presentes quod Regnaudus miles de Resciaco , noster in extremis monachus , dedit Deo et Beate Marie Molismensis ecclesie in elemosinam quandam terram , que jacet apud Vertuiel et reddit IIos . sextarios frumenti . Quicumque autem terram hanc excoluerit , reddet annuatim ecclesie duos sextarios frumenti , sicut quidam Wiardus filius Didelendis memorato Regnaudo reddebat . Dedit etiam item Regnaudus huic ecclesie quicquid habebat in Hugone felterario , et Galanno Bruge et uxore ejus , et quandam partem suam de pascualibus quam habebat apud Genniacum , et quod habebat in uxore predicti Hugonis felterarii . In hac quoque uxore partem suam dimiserunt ecclesie uxor ejusdem Regnaudi et Pontius frater ejus ; item , quod in Arduino habebant . Quod donum laudaverunt uxor ejusdem Regnaudi Aloysa , et filii ejus Robertus miles , Thomas , Milo , qui , post laudem et assensum suum , donum hoc , ut suprascripsimus , in posterum tenendum fidutiaverunt ; et ut magis ratum haberetur , dominus Hugo de Lania et Paganus filius ejus , et dominus Odo ejusdem ville ita tenendum fidejusserunt , testibus his : decano Molismensi ( sic ) .
Notum sit omnibus tam presentibus quam futuris quod Hugo de Esclancia , per manum Hugonis camerarii , in vadium nobis posuit XIIcim . denarios quos sub censu annuali ei debebamus ; preterea lagenam vini et quartam partem modii vini , que in vineis nostris a parentibus singulis annis habebat , cum eisdem denariis in vadium misit , pro his omnibus XXXta . solidos a nobis accipiens . Testes sunt hujus rei : Hugo camerarius qui hoc fecit , Odo prior Radonivillaris , Odo de Esclancia , Milo , Arnulfus presbiter , Carduus , Petrus . Laudaverunt hoc II° . filii ejus . Sciendum preterea quia Martinus vendidit nobis domum , de qua XIIcim . libras habuit , uxore et filiis laudantibus . Testes sunt : Guilencus abbas , Hugo camerarius , magister Humbertus , Bardus , Enoldus , Milo . Guilelmus faber vendidit nobis vineam . Testes sunt : Hugo camerarius , Ulricus .
In nomine sancte et individue Trinitatis . Ego Wido comes Nivernensis notum volo fieri tam futuris quam instantibus quod dominus Willelmus frater meus , qui Hierosolimis obiit , pro Dei amore et remedio anime sue suas tercias , quas habebat in terragio de Crusiaco , dedit et concessit ecclesie Beate Marie Molismensi , eo modo quo possidebat eas tunc temporis . Hoc donum , a domino W . fratre meo factum , ego Guido comes Nivernensis laudo et confirmo . Hoc idem laudavit domina Ida mater mea , et uxor mea Medaldis , et Reinaldus frater meus . Quod ut perpetue stabilitatis obtineat munimentum , sigilli mei impressione roboravi , anno ab incarnatione Domini M° . C° . LXX° . , militie mee primo . Hujus rei testes sunt : Balduinus Grossus , Reinaldus Malus , Damianus , Reinaldus tunc temporis sexcallus Nivernensis , Robertus capellanus comitis , Thomas clericus comitis , Lambertus camerarius Molismensis , Hugo helemosinarius Molismensis . Hoc autem actum est Nivernis in ipso die anniversarii W . comitis , auctoris muneris .
Notum cunctis sit fidelibus quod ego Guido de Larriaco ecclesie Molismensi , monachisque ibidem Deo servientibus , do et concedo usuarium totius nemoris quod est inter Molismum situm et Larriacum , ad omnia sibi necessaria , quantum mei juris perhibetur , hoc laudantibus meis infantibus Emelina et Guirrico : quod etiam frater meus Burdinus laudat et confirmat et , quod ipsi pertinet de ipsius silve usuario , concedentibus suis infantibus Bartholomeo et Roscelina , Molismensibus fratribus gratanter tribuit . Hoc vero donum in manu domni Roberti abbatis factum est ea conditione quod , si aliquando Dei premonitus misericordia seculum relinquere voluero , ab eisdem receptus fratribus monachus ibi efficiar . Non autem de me solo hec statuta est recipiendi in monasterio concessio , sed de nostris heredibus qui seculo renuntiare voluerint , in eodem libera conceditur susceptio , ut hec elemosina semper firma et inconcussa permaneat ; ita tamen si quid habent , quod ecclesie conferre valeant , dent ; si nichil , omnino gratis recipiantur et se vestiant . Et si quis ex nobis obierit , ab ipsis monachis requisitus apud Molismum deportabitur in ejusdem loci cimiterio sepeliendus . Hujus rei testes sunt : Gaufredus filius Otranni et Otrannus filius ejus , Grimaldus de Trecis , Odo de Buxo , Rainaldus de Anceio , Hugo de Marolio , Robertus de Riceio , Bartholomeus de Barro , Rainerius famulus abbatis , Garnerius coquus , Teodericus coquus . Actum est hoc in capitulo , in die Assumptionis beate Marie , anno ab incarnatione Domini M° . LXXX° . VI° . , regnante Philippo Francorum rege , existente Roberto Lingonensi presule : qui postmodum die prestituta utriusque partis consensu presentatam sibi cartulam sigillo suo communivit , anathematis gladio feriens omnes qui in posterum Molismensem ecclesiam super hoc dono inquietare instinctu diabolico presumpserint .
Hoc est pars familiarum que ex particione nos contingit et domnum Te . de Baro . Johanins filius Marie Vacue Silve , et mater ejus Aluiote filia Wuillame Vetule Auris . Perinet filius Viart de Aviré , dimidius noster . Vienet filius Humberti Rosel . Perunnelle et Willelmus , filii Bardonis de Rocha . Isabeloz filia Johannis Piscatoris , et illi qui postea nascentur dimidii . Uxor Arberici Brigol , et dimidia pars infantum . Isabeloz uxor Loisoz , et infantes ejus , et ipse Loisoz , excepta Laurentia . Agabitus filius Letherii , et sorores ejus . Huoz faber , et Girar filius ejus , et alii qui postea nascentur dimidii . Avelina filia Emeline sororis Hugonis fabri . Infantes Rambaudi , Tecenet , Costan , Campania , excepto Bauduino . Milo Charetun et fratres ejus et familia ejus , et sorores Burgisia et Ninon . Adelina soror Agapiti et infantes ejus . Juhennins Adelucomant , et eo defuncto erit media pars possessionis ejus nostra . Silvester . . . . . , et eo defuncto erit media pars hereditatis ejus nostra . Parisius , et filie ejus Ermengardis et Maria , et Robelet dimidius , et illi qui postea nascentur dimidii . Drogo Galimar , et infantes ejus Perinet , Bertunnet , Ricodins , et illi qui postea nascentur dimidii . Lambertus Crolepont dimidius noster , et carta pars infantum . Uxor Hueloz Espaulart , et ea defuncta mediam partem possessionis habebimus . Similiter et de Ebrardo Bergero qui noster est et de Lambelot Pasnae ( sic ) . Durecel et uxor ejus . Item Huet Brulet , et infantes dimidii . Raulet sutor et Perinet filius ejus . . . . . . . . . . . . . , et illi qui postea nascentur dimidii ; sed domnus Tehobaudus accipiet prius . Perunnet filius Udenet filii functi Ricardi , et infantes functi Valanni Bricol . Mariete uxor Tebaut la Pile et filia ejus Essenete , et illi qui postea nascentur dimidii . Estevenel et uxor ejus dimidia Aramburgis .
Duranus habebat a Terrico de Salvisiaco pratum in vadio pro XX . solidis , quod nobis dedit , . . . . . denarios de censu dedit sacriste . Partem quam habebant in alodio nepotes ejus Petrus presbiter et Galterius pro . . . . . quitaverunt nobis . . . . . Drogonis de Porta filius dedit nobis in helemosinam gageriam VII . librarum quam tenebat in pratis quibusdam a Guerrico de Barro , . . . . . Arnulfo majore Balneoli , Willelmo de Brena , Alberico fratre ejus , Jakelino Tornodori , Hugone de Chaunnis et filio ejus Johanne , Gillardo et fratre ejus ; hoc laudaverunt mater ejus et uxor sua . Cognoverunt Willelmus de Brena et Hugo frater ejus ambo jurati , et jussione domini Andree de Brena , quod Stephanus Venator ( ? ) a terra aliena venit Molismi , de qua servitium usque ad mortem habuit ecclesia : ignorabant tamen utrum ecclesie servus vel homo liber fuisset ; similiter cognoverunt hoc idem de fratribus ejus Hugone et Lamberto ; Gila hujus Lamberti uxor dimidia ecclesie . Uxor Drogonis de . . . . . tota ecclesie , liberi vero dimidii . Huelinus de Artunnaco dimidius ecclesie . Nicholaus de Loa totus ecclesie , liberi vero dimidii . Uxor Petri de Ponte , Helena Tascheeur , uxor . . . . . de Riveria , uxor Alberti de Placé tote sunt ecclesie .
Ego Rainerius notum volo esse omnibus Dei fidelibus tam presentibus quam futuris qualiter res quasdam beneficii mei , quod habeo ab ecclesia Lingonensi , cum consensu donni Roberti , ejusdem ecclesie episcopi , et Rainerii de Nojant , qui medietatem earumdem rerum de me in beneficio habebat , in potestate Varennas in valle que Confeium nominatur , nunc vero Bella Vallis volumus nuncupetur , cum omni libertate concedo ecclesie Sancte Marie Molismensis ad victum fratrum , qui Deo et sancto Gengulfo Varennas serviunt , pro remedio anime mee et conjugis mee Hermengardis , a termino ville que vocatur Hesterz usque ad Altineiut et usque ad fines Baldrevallis et usque ad fines Borbone , eo tenore , et usque ad fines Jainrivi et usque ad fines Vogesi et usque ad fines Accuti Montis , tali videlicet , ut nullus heredum meorum ibi quicquam reclamare vel possidere audeat preter partem venationis cervi vel apri , qui tantum nullo modo cipo capiantur et , si capti fuerint , sine lege reddantur , cum omnibus usibus quos potestas Varennas habet . Ut autem traditio nostra firmior habeatur , has litteras inde fieri jussimus , quas manibus domni Roberti episcopi et aliorum nobilium virorum firmandas tradidimus . Acta sunt hec Philippo rege regnante in Francia . Signum Roberti episcopi . S . Rainerii . S . Rogerii filii ejus . S . alterius Rainerii de Nojant . S . Bartholomei filii ejus . S . Teotbaudi qui has determinationes finium nobis denominavit .
Domnus Andreas de Brena reddidit Molismensi ecclesie terras et census quos apud Balneols ipse . . . habebat et Wiardum Ogerii ( ? ) filium et herbantum et censum et totos redditus Truncheis preter justitiam ; et custodiam vineis suis monachi inibi ponent , et pro libitu suo vendemiabunt sine contradictione , et quamdiu vendemie erunt ; bestieque , dampnum si fecerint , libere erunt reddendo catallum sine ulla occasione justitie ; et etiam quicquid in illo finagio fuerit a monachis deinceps acquisitum , eorum erit ex concessione domini Andree de Brena . . . . . quod apud Monestrellum et Regniacum et Suriacum Nivernensis comes habebat , tradidit monachis preter servos et ancillas . Dedit quoque eis libertatem quod in tribus hiis finagiis possent deinceps acquirere . Sed si quis sane de hominibus eorum commendatiam fecerit domino Andree , nec ipse nec sui in posterum eos contra ipsos monachos de justitia et servitiis suis manutenebunt ; illos etiam quos ante crucem hoc modo tenuerat , penitus monachis quitavit , affirmans nec se nec suos umquam a modo in commendatiam contra eos de monachorum hominibus recepturos . Reddidit etiam idem dominus Andreas tres vineas maturas pro vino unius annate quod ei monachi dimiserunt , et adhuc de Trunchei justitia , quam reclamant monachi , remanet controversia .
Koanz , LX . solidos . Lucheu , LX . solidos . Baigneuz , LX . solidos . Autie , LX . solidos . Noetel , XX . solidos . Verneul , XX . solidos . Seint Patu , XX . solidos . Amilli , XX . solidos . La Meson Dieu , XX . solidos . Peaz , XL . solidos . Seint Alaire , XX . solidos . Planci , L . solidos . Meri , XX . solidos . Flaci , XX . solidos . Nogent , XX . solidos . Seint Quentin , XX . solidos . Isles , XX . solidos . Fouchieres , XX . solidos . Merri , XX . solidos . Radonvilers , XX . solidos . Seinte Waubourc , XX . solidos . Noex , XX . solidos . Bretignele , XX . solidos . Ceris , XX . solidos . Chambroncort , XX . solidos . Vaucolor , XX . solidos . Conmarci , LX . solidos . Aube , XX . solidos . Ysodanges , XX . solidos . Belevaus , XX . solidos . La Planche , XX . solidos . Bourc Seinte Marie , L . solidos . Varannes , XL . solidos . Seint Solpiz , por soi XL . solidos ; Blonai , X . solidos . Frollois , XX . solidos . Toillon , XX . solidos . Seint Didier , XX . solidos . Seint Berein , XX . solidos . Noers , XX . solidos . Torneurre , XX . solidos . Coulenz , XX . solidos . Aucerre , XX . solidos . Vilers Larchant , XX . solidos . Chaumont , XX . solidos . L'Abeie , XX . solidos . Nanciz , XX . solidos . Bis sexcenteno quadrageno simul anno , Non pluit in festo Processi , Martiniani .
Notum sit cunctis fidelibus futuris et presentibus quod Wilelmus comes Tornodorensis opidi dedit Sancte ( Marie ) Molismensis ecclesie , et ejusdem loci abbati nomine Roberto et fratribus sibi subditis , ecclesiam Sancti Aniani , que est in Tornodorensi opido sita , cum omnibus appenditiis suis : omnes videlicet decimationem , oblationes quoque et sepulturas , silvam etiam et terram et aquarum decursus , cuncta scilicet ad ecclesiam ipsam pertinentia , sicut canonici , quos in eadem ecclesia constituerat , antea obtinebant , et piscationem aque que dicitur Blismodis , et salagium de mercato et virgultum suum , libere cuncta Sancte Marie tradidit . Fecit autem hoc annuente domno Roberto Lingonensi pontifice , laudante quoque patre suo Wilelmo Nevernensi comite , tali conventione ut omni deinceps tempore a monachis ejusdem Molismensis ecclesie anniversarius fratris ejus Rainaldi et matris ejus fieret . Hujus donationis testes : Olricus vicecomes , Wido filius Othmundi , Walterius senescalcus , Wido filius prepositi , Guilenus de Domo Dei , Bonus Amicus avunculus prepositi . Post hec itaque plurimo evoluto tempore , cum Wilelmus comes , filius Rainaldi comitis , illo majori Wilelmo avo suo in honorem succedens Hierosolimam adire deliberasset , Robertus abbas Molismensis , ut tanti viri profectioni interesset , Nivernis ad ejus curiam properavit et in monasterio Sancti Stephani , hospitandi gratia , devertit . Ad quem predictus comes alacriter accessit et , ejus omniumque fratrum Molismensium orationi se commendans , societatis eorum vel beneficii participem se fieri devote peciit , efficaciter impetravit . Deinde de incendio quod in villa Molismensi fecerat , in manu domni abbatis rectum faciens humili supplicatione veniam postulavit et , ut ab eo et a cunctis fratribus in capitulo absolveretur , rogavit ; et non solum ecclesiam Sancti Aniani , sed et cuncta que predecessores ejus comites ecclesie Molismensi contulerant , coram suis et nostris hominibus laudavit , ita tamen ut anniversarius patris ejus et matris et avi et avunculorum suorum a fratribus annuatim recoleretur . Hujus rei testes fuerunt : ex ejus parte , Walterius vicecomes de Clamiceio , cui etiam precepit ut res sancte ecclesie Molismensis diligenter custodiret et a malis quibusque tueretur ; item Hugo de Monte Enesio et Otho de Ritiaco ; ex nostra parte , famuli domni abbatis Rainerius , Henricus et Wilelmus de Pontivo . Acta hec sunt in claustro Sancti Stephani tercio kalendas febroarii , videntibus monachis qui cum domno abbate R . ibi aderant , Widone , Athone et Hugone .
Cum adhuc illa insatiabilis antiqui hostis aspiret versutia , per quam ex hereditatis nostre dejecti sumus patria , in tantum ut post baptismatis regenerationem , post operis illius abrenuntiationem , post catholice fidei tenende et observande promissionem , mactet et perdat , insidietur ; multos videlicet per lubrica et vana hujus mundi oblectamenta in vitia faciat declinare , declinatos in ignorantie puteo , in perditionis gurgite cogat periclitare : plures tamen diverse conditionis homines in hoc mundo scimus et credimus esse qui , sicut Dominus dixit , ante Baal genua non curvavere , sed pocius in Dei servicio studiose laborant invigilare . Inter quos divine dispensationis ordine Dei omnipotentis inreprehensibili dispositione Molismensis ecclesia in pago Lingonensi cepit pullulare , cujus palmites in vera vite , que Xpistus est , manentes sicut rami bone arboris jam non desistunt fructificare . Ego igitur Rainardus , Dei gratia Lingonensis episcopus , premissam ecclesiam ad honorem sue matris Lingonensis ecclesie desiderans amplificare , quicumque clericus , quicumque Lingonensis ecclesie casatus sive ecclesiam sive aliquid de casamento suo pretitulate ecclesie velit concedere , salvis consuetudinariis episcopi redditionibus , consilio et laude canonicorum Lingonensium , dono nostro successorumque nostrorum monachis inibi degentibus concedimus optinere . Ut autem hec nostra concessio perpetuam habeat firmitatem , hanc cartam inde fieri jussimus , quam propria manu firmantes fidelium nostrorum manibus corroborandam tradidimus . S . Amalrici decani . S . Goscelini archidiaconi . S . Girardi archidiaconi . S . Roberti archidiaconi . S . Hugonis archidiaconi . S . Warnerii archidiaconi . S . Odonis ducis Burgundie , de cujus casamento ecclesiam de Legismo in testimonium prenotate concessionis predicti possident fratres . S . Unberti de Fonvenz . S . Willelmi comitis Tornodorensis . S . Anserici de Cancenniaco . S . Widonis de Granceio . Si ergo vel ego vel aliquis hanc nostram donationem violare presumpserit , iram Dei et anathematis indissolubile vinculum , nisi resipuerit , incurrat . Acta sunt hec Lingonis anno ab incarnatione Domini millesimo LXXX . III . , indictione VI . , regnante Philippo rege Francorum .
Notum sit cunctis quia illa calumpnia , qua Milo de Nucerio calumpniatus ( est ) quandam partem terre de Nantriaco , injuste facta est ; ideo utique , quia ecclesia Molismensis ipsam terram totam liberam absque ullo contradicto plus XX . annis in pace possederat , nec predictus Milo vel aliquis predecessorum ejus aliquid juris in ea habuit vel reclamavit , sed quia monachi nisi cum magno labore et gravi suarum rerum dispendio placitare non possunt : Hugo monachus , predicte ville prepositus , pro pacis quietisque amore cum laude domni Roberti abbatis XL . solidos eidem Miloni dedit , et tam ipse Milo quam filius ejus , nominatus similiter Milo , et uxor ejus hanc calumpniam ecclesiae remiserunt et , quicquid in predicta terra juste vel injuste proclamabant , Sancte Marie et domno Roberto abbati condonaverunt . Testes sunt monachi qui cum domno abbate ( convenerant ) : Wido prior Molismensis , Hatto , Hugo ; de militibus : Hugo filius Gisleberti , Otho de Nucerio , Petrus , Wido presbiter .
Notum sit omnibus sancte ecclesie fidelibus quod Wibertus quidam miles de Castro Censurii , laude et assensu uxoris sue Regine filiorumque suorum Ascelini et Hugonis , concedente etiam domno Roberto Altissiodorensi episcopo , dedit Deo et Sancte Marie Molismensi ecclesiam de Nantrico et omnia ad eam pertinentia et omnem decimam , pro salute anime sue , jure perpetuo usibus monachorum profutura . Monachi autem predicta omnia in pace tenuerunt , donec surrexerunt duo milites Wido et Lambertus de Poleio , qui ejusdem ecclesie decimam calumpniati sunt , et Alardus de Lisignis , a quo hoc beneficium duo predicti tenebant . Pro qua calumpnia statuto placito , ad hanc concordiam pervenerunt ut per singulos annos de eadem decima darentur eis , Widoni scilicet et Lamberto , viginti mensure quas vulgo bichez vocamus , decem frumenti et decem alterius annone . Hanc concordiam laudavit Alardus de Lesignis , de cujus feodo erat . Hanc conventionem sive concordiam vidit et audivit Milo dominus de Nucerio et Hugo filius Gisleberti ; postea hoc ipsum eos recognoscere audivit . Post mortem vero supradicti Wiberti per multum tempus iterum monachi hanc decimam in pace tenuerunt excepta supranominata mensura , predictis duobus militibus pro pace concessa , donec iterum surrexit Petrus filius Hugonis filii Alardi , qui ejusdem decimae quandam partem calumpniatus ( est ) et sic pro hoc Molismensis ecclesie monachos diem placiti nominare coegit . Sed cum in eodem placito calumpniam vel querelam suam nulla ratione vel rectitudine confirmare valuisset , illorum qui ibi aderant testimoniis et aperta ratione injuste se calumpniasse recognovit ; et ideo , hanc calumpniam ex toto dimittens , ipsam decimam liberam in pace proclamavit , et monachos , sicut hactenus tenuerant , in perpetuum possidere tam ipse quam Nivardus avunculus ejus gratanter concesserunt nullam deinceps pro hac re calumpniam facturi . Quanquam autem injuste calumpniati fuissent , tamen pro pace diutius conservanda de bonis ecclesie caritatem receperunt . Hujus concessionis testes sunt : ex parte ecclesie , Milo dominus de Nucerio , Hugo filius Gisleberti , Teodericus filius Rainardi , Bernuinus filius Widonis Baldrici , Adam filius Bernuini ; ex parte Petri , Landricus , Anscherius Crocellus , Hugo Bornus .
Notum cunctis posteris ego Robertus abbas scripto reliqui quod Albericus de Malliaco cum consensu uxoris sue et filii et nepotis Alberici pro anime sue remedio dedit Beate Marie de Molismo totum alodium suum de villa qui dicitur Lisiniaca , scilicet terram , duo molendina , silvas , aquam ; preterea in servis et ancillis XX . et unum et dimidium , id est sex partes familiarum cum filiis et filiabus suis ; in Truciaca quoque terram et dimidietatem unius insule in aqua posite , in Seciaca quandam portionem terre et prati ; Naventa similiter terre portionem et silve que Quinta Silva cognominatur , et quartam partem silve Grosse quartamque partem silve de Garria et terram Jussie . Que omnia pertinentia ad alodium de Lusia cum celerrime donasset , affuerunt multi testes de eodem castro Malliaco , videlicet Wibertus , Balduinus , Hugo Grossus frater ejus , Paganus , Lambertus clericus , Frogerius et multi alii in eodem castro commorantes . DE NANTRIACO . — Eodem quoque tempore eodemque die eidem cartule inscripsi quod Wibertus de eodem castro Malliaco Sancte Marie similiter donavit in villa que dicitur Nantriacus , alodium suum scilicet libere et sine alicujus portione et absque calumpnia aliqua , videlicet jura hospitantium : id est ut nullus hominum pro aliqua potestate nisi pro abbate Molismi presumeret domum ibidem habere , totum atrium omnemque tocius ville decimationem et omnem monachorum laborem ibidem habitantium sine omni consuetudine . Extra atrium vero dedit medietatem tocius terrationis , sive campi partis , et justicie , tociusque silve medium omnium ( que ) consuetudinum medietatem . Et in ceteris villulis ad ipsum alodium Nantriaci pertinentibus dedit medietatem omnium eorum qui illic sub tutela Sancte Marie confugerent , vel quos ipsa adtraheret . Que cum donasset , affuerunt testes Balduinus , Hugo Grossus , Hildricus , Albericus , Landricus , Frogerius prepositus , collaudantibus etiam cognatis omnibus et uxore et filio et fratre . Pro hoc etiam beneficio omni septimana pro anima sua et parentum suorum , quorum fuerat alodium , missam in sempiternum cantari rogavit et impetravit , et psalmos cotidie .
Fixum atque in perpetuo ratum cuncti sancte ecclesie filii presentes et successuri teneant , perpetueque memorie tradant quod Ascelinus filius Wiberti de Castro Censorii profecturus Hierosolimam , concedente et laudante Regina matre sua et Hugone fratre suo , Sancte Marie Molismensi et monachis ejusdem cenobii de hoc , quod ipsa Regina et predicti filii ejus habebant apud Nantriacum , quod etiam cum ejusdem loci monachis dividendo parciebantur , dedit medietatem , id est quadrantem tocius terre et omnium reddituum ipsius quadrantis et medietatem venationis , pro viginti VIItem . libris denariorum , quos in expensis sue peregrinationis Hierosolimis detulit . Facta hec apud castrum Malliacum VI . nonas martii coram his testibus : Hugo Grossus , Gaufredus frater ejus , Rainaldus cognatus eorum , Wilelmus frater ejus et Widricus , Gaufredus de Vincellis , Norgaudus , Odo vitricus ipsius Ascelini , Wido de Misera , Avinus filius predicti Odonis , Gonterius capellanus , Paganus presbiter , Rainerius et Henricus famuli . Pro hoc acceperunt societatem tocius beneficii Molismensis ecclesie a domno abbate Roberto , sicut moris est dari monasteriis .
Notum sit omnibus quod Wilelmus comes Nivernensium quodam tempore colloquium habiturus cum Hugone duce Burgundionum Molismum venit : qui a fratribus satis honorifice , ut decebat , susceptus est . Deinde finito colloquio , cum ad propria vellet remeare , fratrum orationibus humiliter se studuit commendare , in presenti aliquid suorum reddituum monasterio concedens et in futura ampliora promittens . Denique quandam consuetudinem quam habebat in vineis eorum de Troncheio , id est quod nos vulgariter herban dicimus , pro remedio anime sue et predecessorum suorum salute , eidem Molismensi ecclesie jure legitimo perpetualiter indulsit , et ministris suis , ne ulterius de vineis monachorum herban acciperent percipiendo , interdixit , tam de ipsis vineis quas tunc proprias possidebant , quam etiam de ipsis quas deinceps in suo dominio quoquo modo adquirere valerent . Sed et hoc adjecit ut , quando et quos vellent , monachi custodes in vineis suis sine licentia ministrorum suorum ponerent . Similiter de vindemia colligenda , in potestate monachorum erit , quod tamen aliis facere non licebit . Concessit quoque predictus comes Molismensi ecclesie rem valde necessariam tam ipsis quam hominibus eorum , id est usuarium pascuarum suarum in potestate de Caunnaco et de Lannia vel ubicumque alias fuerint , et preposito Tornodorensi et ceteris ministris suis precepit ne ulterius eorum bestie de ipsis pascuis deturbarentur vel expellerentur , neque jam pro hoc monachi vel homines eorum ab aliquo aliquam violentiam paterentur . Quam rem , licet jam altera vice alibi concessisset , hac tamen perfectius confirmavit et coram istis testibus legitime corroboravit : Hugo de Tillo dapifer comitis , Gosbertus Rufus de Castellione , Milo de Curtennaco , Bonus Amicus de Tornodoro , Walterius senescaldus .
Notum posteris nostris relinquere diposuimus scripto quod Wido dedit Deo et Sancte Marie Molismensi quicquid apud Caulneiacum in terris et in nemoribus et in pratis habebat , laudante Wilelmo comite de Tornodoro , et Odone de Furvi a quo hoc idem tenebat . Idem vero Wilelmus comes dedit quicquid in eadem villa habebat in justiciis et redditibus , et insimul terram Alliverdi . Dederunt etiam eodem modo Hawinus et Hugo frater ejus , et Gaufredus eorum consanguineus , hereditatem suam quam in eadem villa habebant , et hoc quod ipsi a Johanne de Laniaco in ecclesia tenebant , decimam videlicet et atrium et terram Sancti Martini concedente eodem Johanne , qui etiam concessit quicquid in eadem villa de feodo suo nobis donabitur . Donaverunt similiter in eadem villa Beraldus , et Norgaldus et Iterius filii sui , et Bertilina ejus filia , et Hugo eorum nepos , hereditatem suam . Hujus vero concessionis quam Johannes de Laniaco fecit , unde etiam monachi Molismenses sexaginta solidos ei dederunt , testes hi sunt : Odo vicecomes , Goscerannus , Gaufredus filius Omunti , Geraldus de Turri , Hugo de Marulo , Goscelinus et Boso decani , Humbertus de Lannia . Idem vero Haywinus , de quo superius dictum est , prope obitum suum , annuente uxore sua et infantibus suis , donum suum renovavit . Cujus renovationis causa corpus ejus a monachis apud Molismum sepultum est . Huic vero concessioni affuerunt Gerbaldus monachus et Hugo presbiter et Ansierius de Lannia . Item volumus esse notum quod Johannes de Lanniaco monachis Molismensibus uxorem Radulfi de Villari et ejus infantes donavit , unde ei decem solidi dati sunt . Cujus rei testes Milo comes de Barro et Teotbaldus de Lanniaco et Paganus Pauper . Donum vero istud laudaverunt Geraldus Balbus et Hugo de Caolneaco qui eam a Johanne in feodo tenebant . Qua de causa unicuique istorum tres solidi dati sunt . Huic donationi affuerunt Milo filius Gersennis et Gosbertus filius Bosonis . UNDE SUPRA . — Notificamus presentibus et futuris quod quidam miles Hugo , supramemoratus , de Calneiaco , adversum nos proclamabat uxorem Rodulfi de Villare cum liberis suis ; de qua proclamatione inter nos et ipsum habuimus placitum apud Marcennacum , ibique recto judicio ipsam proclamationem amisit , nobisque postea in pace dimisit . Deditque preterea nobis prefatus miles unum arpentum prati qui manet inter Villare et Calneiacum . Testes hujus rei sunt Tescelinus Poliseus , Ricardus prepositus Sancte Marie de Mercennaco , Silvester frater ejus , Richerius de Villa Dei , Raimbaldus de Molismo .
Constat evidenter et cotidianis probatur inditiis quoniam mundus fervente malignitatis estu ad inutilia semper et iniquitatis precipitia facillime labitur , mentesque hominum in deterius adeo pervertuntur ut , si quando aliquid boni acturos se esse promiserint , dolosi hostis nequitia violare conetur . Quod nos omnimodis attendentes , et talia in futurum precaventes , donationem quandam , Beate Dei genitrici Marie et fratribus apud Molismum sibi servientibus factam , litterarum testimoniis traditam firmare volumus . Comes igitur Willermus Tornodorensis opidi dedit Sancte Marie et donno Roberto abbati de Molismo et fratribus sub eo constitutis , in villa quadam que dicitur Chaunnacus , quicquid in terra arabili et silva et in pratis habebat : que videlicet terra Aliverti cujusdam , prefate ville hominis , dum adviveret , fuisse refertur . Dedit preterea isdem Willelmus universos francos homines , Radbaldum scilicet et reliquos , quos in predicta villa habebat , et omnes consuetudines quas in eis accipiebat . Dedit quoque ancillas tres , unam aput Molismum , duas aput Niciacum , et servum unum Constantium nomine , filium Hunberti Quoqui de Tornodoro , et alium servum de Ponchiaco nomine Engilerium ; et aput Nantriacum quendam hominem sibi conmendatum cum debito illo , scilicet duodecim denariis quos illi quotannis pro sui conmendatione consuete reddebat , Sancte Marie similiter tradidit . Dedit et molendinum de Rupe , quod est in parroechia Vertelli , necnon et atrium de Vallibus , quod situm est in territorio Senonico . Donationis igitur hujus interfuerunt testes Haymo de Brevi Muro , Manasses de Clariaco et Iterius infans et Otho filius Athonis de Riciaco , Leterius de Lainia , Lanbertus de Anciaco , Gaufredus et Robertus frater ejus de Vertello . ITEM DE CAUNNACO . — Post plurimum tempus Walterius de Tornodoro frater Ingrandi calumpniatus est supradictam terram Aliverti ; pro qua calumpnia reprimanda datus est illi equus a monachis Molismensibus , licet bene possent enarrare jus suum per anticum tenorem et longam vestituram ; sed pro pace hanc cum illo fecerunt concordiam , et predictam terram Aliverti Sancte Marie et monachis ejus concessit , laudante Ingranno fratre suo et Maria uxore sua et Widone filio et aliis filiis suis . Hujus rei testes sunt Bonus Amicus de Tornodoro et Walterius filius ejus et Wido prepositus .
Notum fieri volumus cunctis fidelibus quoniam Hugo de Niciaco dedit Sancte Marie Molismensis ecclesie totam terram quam de beneficio Sancti Mammetis tenebat apud Niciacum in servis et ancillis , in silva et in pratis , cum oblatione duorum filiorum suorum , quos secum ad monachicum habitum aput Molismum Deo obtulit . Fecit autem hanc donationem ita libere et absque aliqua calumpnia , ut nullus heredum suorum aliquam inibi partem reclameret et nec aliquam calumpniam inferre temptaret . Dedit preterea medietatem alodii sui quod habebat apud Caniacum in territorio Tornodorense , similiter absque aliqua heredum suorum portione . Hujus autem rei testes sunt Johannes de Merlenniaco , Hugo de Tornodoro , Teodoricus de Spinolio , Arnulfus de Colanno et Alericus nepos ejus . Quicumque autem huic dono calumpniam inferre temptaverit , anathema sit .
Notum sit omnibus fidelibus futuris et presentibus quod Hugo juvenis dux Burgundie , filius Odonis ducis , concessit Deo et Sancte Marie Molismensi fratribusque ejus servitio famulantibus , pro remedio anime sue ceterorumque parentum suorum , quicquid ministri illius clamabant in cujusdam ancille nostre querelam , que nomine vocatur Emelina , filioque ejus Allemario cum ceteris filiis et filiabus . Rogatu donni Teoderici cellerarii , Bernardi quoque de Monte Forti , Milonis autem de Cacennaco , nec non et Rainerii senescalli omnia , sicut suprascripsimus , libera in pace reliquit , matrem videlicet cum filiis et filiabus suis . Hujus rei testes sunt Bernardus de Monte Forti , Milo de Cacennaco , Raynerius senescaldus , Milo conestabulus , Acardus dapifer in cujus loja donum hoc confirmatum est , Warnerius , Andelenus , Belinus nepos Acardi , Tecelinus de Polesio .
Notum volumus fieri universis ecclesie filiis tam futuris quam et presentibus inter nos Molismensis cenobii fratres locumque Alpensem super ejusdem loci abbatis ordinatione et subjectione taliter diffinitum fuisse . Cum scilicet fundus ille olim nostre ecclesie collatus et per omnia subditus ut cella fuerit , ipsius loci fratres , Deo inspirante sancti patris nostri Benedicti preceptis arcius inherentes , quorumdam religiosorum consilio animati , ipsius etiam regule auctoritate edocti , abbatem sibi a nobis donari petierunt . In qua peticione suppliciter in nostro capitulo perseverantibus , sic tandem annuimus ut , ejusdem loci abbate obeunte , sicut hic primus , ita omnes ejus successores , a nostro loco expetiti atque collati , suscipientes illius loci curam a nostro abbate ibidem substituantur . Eundem quoque abbatem nostrum , Molismensem scilicet , dum illuc venire contigerit , omnis ei reverentia tam in sede quam in justiciis regulariter tamen peragendis exhibebitur . Si vero , quod absit ! inter illos fratres ac suum abbatem discordie malum irrepserit , ad hoc examinandum vel pacificandum noster abbas , non alia quelibet persona , advocabitur . Id quoque statutum est ut frater quilibet loci illius in aliquo scandalizatus ad nos confugerit vel de nostris quispiam ad eos itidem facere pertemptaverit , sine proprii abbatis permissu minime suscipiatur . Quod si forte illi fratres , quod Deus avertat ! ab ipsa , quam arripuerunt , districtione ad usus secularium revertentes apostaverint , pristino more nobis ut cella locus ille restituetur . Diffinitum est hoc a domno Roberto Molismensium abbate primo in presentia subscriptorum , domni scilicet Widonis in eodem loco primitus in abbatem constituti , Alberici Molismensis prioris , Ade monachi , Walterii monachi , Liescelini modo , Stephani quoque modo per cujus manum scriptum est . Confirmatum est autem a domno Roberto Lingonensium episcopo , presentibus domno Amalrico decano , Narigaldo archidiacono , Hugone archidiacono . Sed et Wido Genevensis episcopus itidem confirmavit , presentibus Victore decano , Bernardo canonico , Alberto de Lantiaco . Id etiam concesserunt Humbertus comes et Giraldus de Alingia et Gislo miles , a quibus nobis est ille locus attributus . Actum est hoc anno ab incarnatione Domini millesimo XC . VII . , indictione IIII . , pontificatus domni Urbani secundi pape anno nono . Signum domni Roberti Lingonensis episcopi † . Signum domni Widonis Genevensis episcopi † .
In nomine sancte et individue Trinitatis . Ego humilis Gibaldus , sepe multumque volvens animo , quibus magis integris testibus , magis integra veritas consistat , perpendi nichil sanius veriusque servari quam quod creditum fuerit litterarie commendationi . Hec enim rei series ab omni oblivionis situ defendit , nulle promissionis auro fallitur , aut fallit , sibi commissa vere intrepideque loquitur ac reddit : quod mecum perpendens his testibus curavi diligenter credere , quod in posterorum noticiam volui fideliter devenire : scilicet quia donnus Rotbertus , abbas Sancte Marie Molismensis , summis precibus me circumvenit obsecrans ut quemdam meum alodum Villare nomine , in Tornatrinse pago situm , sibi et monachis ejus traderem ; quod et feci . Tradidi enim illis medietatem omnem supradicti alodi in silvis , in pratis , in aquis , in cultis et in incultis , exceptis servis meis et mansis eorum et usuario et justicia ipsorum et quicquid ibi possident justa hereditate . Ecclesiam autem totam illis dedi retenta medietate atrii , si ibi statutum fuerit . Hoc autem tali convenientia factum est , ut ex censu Sancte Marie ad presens inibi statueretur legalis quedam carruca boum ad operandum in invicem , videlicet inter me et ipsos . Si quis autem boum deterioraverit aut moriatur , de communi restauretur , et cetera ad carruce opera necessaria . De molendinis autem similis est convenientia . Istud autem eo pacto conceditur , ut alter alteri fidem servet , et nullo modo separetur aliqua terre predicte portio , nisi sponte ipse Gibaldus voluerit . Hujus rei testes existunt donnus Gibaldus et filius ejus Hermannus , et Gibaldus et Willelmus ; milites quorum nomina sunt hec : Obbertus , Guido , Fromundus , Willelmus .
Sciant presentes atque futuri quod quedam domina de Laniaco , nomine Saxalina , filiique ejus Obertus et Willelmus dederunt Deo et Sancte Marie de Molismo quicquid habebant , et pater eorum Hugo , in potestate de Calniaco , in feodo et in alodio , in terris , in silvis , in pratis , in aquis preter homines et feminas . Si autem aliquo tempore aliqui ex servis vel ancillis in ipsa terra reverti voluerint , tali conditione habitare permittuntur , ut omnes consuetudines justiciasque , et redditus , quas ipsa terra debet , reddent Sancte Marie absque censu capitum eorum . Donum vero istud factum est apud castrum Laniacum super pontem in manu donni Roberti cellerarii , presente atque laudante donno Johanne de Laniaco , de cujus cassamento erat . Hujus rei testes sunt donnus Herveus ejusdem castri dominus , Johannes de Laniaco , Wido de Confin , Wido qui fuit in Jherusalem , Waldinus , Wido cliens donni Johannis . Denique in ipso anno venerunt Molismum ad curiam Beate Marie in die festivitatis Omnium Sanctorum ipse donnus Johannes et supradicti milites , ibique in presentia donni Widonis prioris donum suum , ut erat factum , renovaverunt et coram testibus istis super altare Beate Marie posuerunt : Johanne de Laniaco , Gotefrido de Molismo , Hugone de Curterone , Marino majore , Warnerio quoquo , Arnaldo cliente , Roberto ostelario , Walanno de Molismo , Rainbaldo , Richerio de Villa Dei , Hugone de Malleio , Walanno fabro , Amalrico de Capella .
In nomine sancte Trinitatis et individue Unitatis . Sit notum universis xpistiane fidei cultoribus quod Herbertus de Argentolio , quando Molismum ad conversionem venit , dedit Deo et Sancte Marie fratribusque in illo loco Deo militantibus omne alodium suum , quod ei jure contingebat hereditario , in villa que Cuseus dicitur . Sed Walterius filius ejus tunc absens , postea vero transacto non modico tempore , Molismum venit ; donum quoque quod pater suus fecerat , rogatu fratrum gratanti animo laudavit , et uxor illius filiique et filie Pro hac igitur concessione , caritatis gratia , accepit prefatus miles a fratribus Molismi unum bovem , ut donum , quod pater suus fecerat , fixum et inviolabile permaneret in secula . Hujus rei testes adsistunt Hugo de Malleio , Arnulfus pistor , Arnaldus famulus cellerarii , Theodericus quoquus , Rotbertus hospitarius , Willelmus filius Ulrici laboratoris .
Igitur eo tempore fuit quidam miles de Rubeo Monte , Nicholaus nomine , qui causa orationis die Ramis palmarum Molismum venit , concessit Deo et Sancte Marie de Molismo et fratribus partem unius molendini quam adversum nos proclamabat . Molendinus autem ille de obedientia de Cuseio pertinet . Testes sunt Johannes de Latiniaco , Rainaldus Silvester de Rubeo Monte , Hugo de Malleio , Warnerius quoquus , Arnaldus famulus cellerarii , Arnulfus pistor .
Notum sit omnibus quod Milo de Cacenniaco et Adelaidis uxor ejus et filius eorum Hugo ad curiam Sancte Marie Molismensis cum ceteris fidelibus convenerunt . In crastino ergo , id est in die sancti Stephani , condonavit isdem Milo omnem calumpniam quam habebat in ecclesia de Sisteniaco et in omni decimatione ejus vel in atrio et in omni terra que ad ecclesiam pertinet , hoc ipsum exorante , deprecante et volente uxore sua Adelaide , et laudante Hugone filio suo : et hanc concessionem pro animarum suarum necnon et antecessorum suorum remedio fecerunt , et per baculum Lescelini , quo tunc infirmus sustentabatur , in manus abbatis Rotberti posuerunt et coram istis testibus confirmaverunt : Norgaudus de Telecé , Rainaudus filius Odonis Clarer , Milo cognatus ejus , Henricus de Warnovillare .
Fixum atque incommutabile teneant presentes et futuri quod Odo vicecomes de Rubeo Monte quodam tempore contra Molismensem ecclesiam quasdam conventiones calumpniabatur de illo loco qui Cuseus dicitur , que , ut sibi fuerant promisse , ad effectum minime erant producte . Ob hanc causam venerunt pariter Tornodorum prenominatus vicecomes et donnus Teodericus , predicte ecclesie cellerarius , ibique coram obtimatibus illius castri hominibus in platea ante monasterium Sancti Aniani , omnes retroactas conventiones in pace dimissas , accepit a donno Teoderico cellerario , caritatis gratia , solidos XXXta . , ut a modo et sine fine salva et integra permanerent nostra omnia . Hujus rei testes sunt Wido prepositus , Bonus Amicus , Frotmundus , Otho , Walterius dapifer .
Notum sit omnibus tam presentibus quam futuris quod Rainaldus de Rubro Monte filius Walonis , qui lumine occulorum suorum peccatis exigentibus privatus erat , dedit Deo et Sancte Marie Molismensi et monachis ibidem commorantibus quandam terram que est in confinio Sistiniaci ; qui scilicet receptus est a donno abbate Molismensi R . in prebenda , ut cunctis diebus vite sue sustentaretur a monachis Molismensibus . Concessit etiam hoc donum soror sua , que apellatur Soreth , et filius ejus Odo , quia ipsa tenebat terram . Hoc donum etiam laudavit donnus Rainaudus de Rubro Monte qui fuit filius Gosceranni , nam ipsa terra de suo casamento erat . Laudaverunt etiam et hoc fratres ejus Hugo et Goscerannus . Huic concessioni interfuerunt Rainaldus filius Helduidis , Hugo de Asei , Homundus de Marul , Rainaldus de Braun , Henricus Male Manus , Bartholomeus filius Gisleberti de Frasno , Hugo Agrestis , Walo d'Alingis , Robertus peletarius de Burgo . — DE ISPANIA Item isdem Rainaldus supradictus concessit illud totum quod habebat in villa que vocatur Hispania monachis Molismensibus , ut redimeretur ab ipsis , quia in vadimonio erat . Hujus doni testes sunt Wilelmus de Maseio , Warnerius cocus , Walterius decanus . Hoc donum quod Rainaudus de Monte Rubeo , de quo supra retulimus , filius Walonis , fecerat et Soreth soror ejus , postea Henricus Malas Manus calumpniatus est , qui unus testium erat , quia filiam Soreth acceperat , dicens non laudasse uxorem suam illud donum . Cujus calumpniam non sustinens Richerius cellerarius , die denominata cunvenerunt in unum domnus Guillermus Molismensis ecclesie magnus prior et domnus Richerius cellerarius et ipse Henricus Malas Manus apud Rubeum Montem in curia domini Rainaudi de Ancé ; querelis sopitis laudaverunt Henricus et uxor ejus [ ] et Milo filius ejus et filia [ ] omnia , que calumpniati fuerant , coram his testibus : Rogerius d'Ancé et filii ejus Rainaudus et Gosbertus , et Humbaudus de Turre et Petrus de Rubeo Monte et Hugo de Monte Barri et Odo armiger Rogerii ; ex parte monachorum Guido villicus de Sesteniaco et Petrus presbiter ejusdem ville et Herbertus famulus prioris et Ricardus sotius ejus et Dumengius villicus de Cusé . Acta sunt hec anno ab incarnatione Domini M° .C° .XLII° . , XVI . kalendas augusti , feria VI . , luna XXII . , apud Rubeum Montem .
Adnotari litterarum apicibus convenit , ne umquam oblivioni tradatur , quod ex alodio Villaris , ( quod ) a donno Gibaldo castri Petreforaminis domino ecclesie Molismensi concessum est , homines Poncii de Argentolio , partem tenentes , consuetudines denominatas ipsi Gibaldo , in cujus salvamento erant et ex cujus benefitio possidebant , solvebant . At postquam juri ecclesiastico succubuit idem alodium , prefatas consuetudines omnimodis retinentes eas a monachis cum violentia auferebant . Cum autem multocies hinc inde certatum foret ac plurima placita inter se habuissent , ad ultimum , in justiciam recognoscentes suam , sibique in posterum consulentes , eamdem partem alodii quam tenebant , pro salute anime sue gratissime et absque omni calumpnia ecclesie contulerunt : ita tamen ut pro hac largitione bovem ex precio XXXta . solidorum a donno Goderanno tunc temporis cellerario acciperent . Quod et factum est mane die dominica apud Niciacum . Acta est hec concordia in domo Henredi villici nostri et hec sunt nomina eorum : Odo , Tecelinus , Hubbaudus filii Wandaltii . Testes ac fidejussores ab eis accepimus cognatos ipsorum Warnerium , Girbertum et Teobaldum necnon et Wulinum . Quicquid calumpnie surrexerit horum testimonio destruetur , istorum defensione veritas roborabitur . Testes sunt et alii quamplurimi : Henredus major et gener ejus Hermenardus , Amalfredus et Radulfus major Villaris . Quibus omnibus in eadem domo refectio plenissima panis et vini ob amorem concordie apposita est a fratribus nostris Goderanno et Teobaldo Fabro , in quorum presentia facta sunt hec , qui nobis jampridem dederant partem hereditatis sue in supradicto alodio pro anima patris sui aput Molismum sepulti .
Notum sit omnibus presentibus et futuris quoniam Johannes de Lanniaco dedit Sancte Marie Molismensis loci et nobis presbiteratum ecclesie de Caunaco . Illam quoque partem , quam ab eo tenebant Ahvinus et Hugo frater ejus de Ecclesiolis et Wido et Gaufredus , ipsis tradentibus concessit nobis . Non solum autem hanc partem , sed et omnes alias partes , si date nobis fuerint ab his qui eas habent , similiter concessit . Fecit autem hoc annuente ejus uxore et filio . Hujus rei testes sunt Giraldus de Turri Rubri Montis et Gocelinus decanus et Boso decanus de Monte Barri .